**Oaspete pe drum de seară**

*Otilia Cazimir*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Focul tremură-n oglindă

Şi, de cine ştie unde,

Pân’ la patul tău pătrunde

Cântec dulce de colindă.

Adormitele colinde

Cată drumul îndărăt

Să se-ntoarcă zgribulite,

Prin căsuţele pitice,

Sub căciula de omăt.

Peste deal cu săniuş,

Moş Crăciun vine acuş’.

Trupu-i vechi şi puţinel,

Tremură sub cojocel,

Iar sub cuşmă-i râd ghiduş,

Barba-n cetini pieptănată

Şi mustăţile de vată.